Union Minister for Water Resources, River Development and Ganga Rejuvenation Sushri Uma Bharti announced today the release of first installment of Rs. 1500 crore to the states as central assistance for 99 prioritized irrigation projects under Accelerated Irrigation Benefits Program (AIBP).
نئی دہلی،21 اکتوبر 2016 ، آبی وسائل ، ندیوں کی ترقی اور گنگا کی صفائی کی وزیر محترمہ اوما بھارتی نے تیز رفتار آبپاشی فوائد پروگرام (اے آئی بی پی) کے تحت 99 ترجیحی آبپاشی پروجیکٹوں کے لئے ریاستی حکومتوں کو مرکزی امداد کے طور پر 1500 کروڑ روپے کے پہلی قسط آج جاری کرنے کا اعلان کیا۔ یہ رقم ریاست گجرات، کرناٹک، مدھیہ پردیش، مہاراشٹر، منی پور، اڈیشہ، پنجاب، راجستھان اور تلنگانہ میں 50 پروجیکٹوں کے لئے جاری کی گئی ہے۔ دہلی میں ایک پریس کانفرنس سے خط کرتے ہوئے وزیر موصوفہ نے کہا کہ اے آئی بی پی کے لئے آج کا دن تاریخی ہے، کیونکہ یہ ان پروجیکٹوں کے لئے نئی شروعات ہے۔ انھوں نے کہا کہ شناخت شدہ تمام 99 پروجیکٹوں کی تکمیل کے لئے تقریباً 31342 کروڑ روپے کے تکمیلی تخمینے (سی اے) کے ساتھ 77595 کروڑ روپے کا تخمینہ لگایا گیا ہے (پروجیکٹ کاموں کے لئے 48546 کروڑ روپے اور سی اے ڈی کاموں کے لئے 29049 کروڑ روپے)۔ ان پروجیکٹوں سے تخمیناً 76.03 لاکھ ہیکٹئر اراضی کی آبپاشی کی صلاحیت پیدا ہوگی۔ محترمہ بھارتی نے مزید کہا کہ تجویز کے مطابق مذکورہ بالا 99 پروجیکٹوں کے لئے مرکزی امداد مہیا کرائی جائے گی اور نبا رڈ (این اے بی اے آر ڈی)کے ذریعے ریاستوں کو یہ مدد فراہم کی جائے گی۔ انھوں نے مزید کہا کہ یہ پروجیکٹ ملک کی 18 ریاستوں کے سوکھے سے متاثر ہونے والے تقریباً تمام اضلاع کا احاطہ کیا جائے گا اور اس سے کسانوں کے ذریعہ خودکشی کےواقعات کو روکنے میں مدد ملے گی۔ انھوں نے امید ظاہر کی کہ ان پروجیکٹوں کے عمل درآمد کی پابندی کےساتھ نگرانی سے حکومت ان پروجیکٹوں کو مقررہ مدت سے قبل ہی مکمل کر لے گی۔ مرکزی کابینہ نے 27 جولائی 2016 کو کمانڈ ایریا ڈولپمنٹ اور واٹر منجمنٹ (سی اے ڈی اینڈ ڈبلیو ایم) سمیت دسمبر 2019 تک وار 99 ترجیحٰ پروجیکٹوں کی تکمیل کو یقینی بنانے کے لئے مشن کے قیام کو منظوری دی تھی۔ مرکزی حکومت نے ملک میں بڑی اور درمیانی آبپاشی پروجیکٹوں کے لئے مرکزی امداد مہیا کرانے کی غرض سے 1996-97 میں اے آئی بی پی کی شروعات کی تھی۔ اس کا مقصد ایسے پروجیکٹوں کے عمل درآمد کی رفتار کو تیز کرنا تھا جو ریاستوں کے وسائل کی صلاحیت سے باہر تھے یا تکمیل کے آخری مرحلے میں تھے۔ ان پروجیکٹوں کو ترجیح دی گئی تھی جو پانچویں منصوبہ سے قبل یا پانچویں کے منصوبے کے دوران شروع کئے گئے تھے۔ اس سے قبائلی اور خشک سالی سے متاثر ہونے والے علاقوں کو فائدہ پہنچا تھا۔ 1999-2000 کے بعد اے آئی بی پی کے تحت مرکزی امدادی قرض خصوصی زمرے کی ریاستوں(شمال مشرقی ریاستوں اور پہاڑی ریاستوں، ہماچل پردیش، سکم، جموں و کشمیر، اترانچل اور اڈیشہ کے کے بی کے اضلاع کو فائدہ پہنچانے والے پروجیکٹ) کی ریاستوں کے سطحی آبپاشی پروجیکٹوں (ایس ایم آئی) کو بھی دئیے جاتے ہیں۔ 2015-16 کے دوران پردھان منتری کرشی سینچائی یوجنا (پی ایم کے ایس وائی) شروع کی گئی تھی۔ جس کا مقصد کھیتوں تک پانی پہنچانا اور یقینی آبپاشی کے تحت قابل زراعت رقبے میں توسیع کرنا۔ کھیتی کے لئے پانی کے استعمال کی صلاحیت کو بہتر بنانا ، پانی کی پائیدار بچت کے طریقہ کار وغیرہ کو شروع کرنا تھا۔ پی ایم کے ایس وائی – ایچ کے کے پی کے تحت پروجیکٹوں کے عمل درآمد سے متعلق موضوعات میں پروجیکٹوں کو ترجیح دینا شامل تھا جس پر چنڈی گڑھ کے وزیر آبی وسائل جناب برج موہن اگروال کی صدارت والی کمیٹی میں غور و خوض کیا گیا۔ متعلقہ ریاستوں کے ذریعے کمیٹی کو مہیا کرائی گئی معلومات کے مطابق 2019-20 تک تکمیل کے لئے 99 پروجیکٹوں کی شناخت کی گئی ہے۔ 2016-17 تک تکمیل کے لئے 23 پروجیکٹ (ترجیح -1) کی شناخت کی گئی ہے اور 2017-18 تک مکمل ہونے والے 31 پروجیکٹوں (ترجیح -2) کی شناخت کی گئی ہے۔ باقی ماندہ 45 (ترجیح -3 ) کی شناخت کی گئی ہے جو دسمبر 2019 تک مکمل ہوں گے۔ م ن۔ ش س۔ ن ر۔ (21-10-16) U- 6342 (Release ID :151849)